
1. ОБЩИ ПОЛОЖЕНИЯ
 
1.1. Годишната училищна програма за целодневна организация на учебния процес е разработена съгласно чл.53, ал.3 от Закона за предучилищното и училищното образование.
Организирането, разпределението и съдържанието на дейностите по самоподготовка, по организиран отдих и физическа активност и заниманията по интереси са в съответствие със стратегията и спецификата на СУ „Св. Кл. Охридски”, с. Камен.

1.2. Цел на програмата: Целта на програмата е да се регламентират условията и редът за провеждане на целодневната организация на учебния процес за учениците от I до VII клас в СУ „Св. Кл. Охридски”, с. Камен , общ. Стражица с оглед подобряване на качеството на образованието. 
1.3.   Програмата е предназначена за подпомагане на разработването на училищните програми за целодневна организация на учебния процес в 
СУ „Св. Кл. Охридски”, с. Камен, в съответствие с тяхната специфика и конкретни потребности. Програмата включва организирането, разпределението и съдържанието на дейностите по самоподготовка, занимания по интереси и организиран отдих и физическа активност в групите на ЦОУД в училището като обхваща, както техните различия, така и общите им характеристики предвид постигане на качествен образователно - възпитателен процес. 
1. 4. Повишаване на началната и базовата грамотност на учениците от І – VII клас, измерима със степента на уменията им за четене и разбиране на текст, както и за писане и създаване на текст в съответствие с книжовните норми на съвременния български книжовен език.
 Повишаване мотивацията за активно участие в образователно - възпитателния процес на всички заинтересовани страни (ученици, учители, родители) в условията на целодневната организация на учебния ден чрез:
·  създаване на стимулираща личностното развитие на ученика учебна среда, съответстваща на неговата индивидуалност и степен на развитие;
· създаване на възможности за общуване и опознаване между деца от различни социални, етнически и културни общности.
· Зачитане на индивидуалните различия на децата – стил на възприемане и учене, стил на работата, темперамент, потребности и интереси.
1. 5. Задачи на програмата:
Организиране и провеждане на отдиха и физическата активност на учениците за създаване на здравословни навици и осъществяване на преход към самоподготовката. Дейностите по отдих и физическа активност се организират в помещения, различни от тези за дейностите по самоподготовка.
организиране и провеждане на отдиха и спорта на учениците за създаване на здравословни навици и осъществяване на преход към самоподготовката;
организиране на обедното хранене на учениците;
Правилното и трайно усвояване на учебния материал при самоподготовката чрез:
ситуации за осмисляне на изучаваното съдържание по време на учебния час;
усвояване на начини и методи за рационално учене;
подготовка на домашни, проектни задания и/или задачи;
подготовка за класни и контролни работи;
изпълнение на допълнителни задачи и упражнения, във връзка с общообразователните учебни предмети от седмичното разписание, поставени от учителя на групата;
формиране на умения за самостоятелно планиране и организиране на подготовката си;
консултации с учители по различни учебни предмети /Консултациите по т.III, 2-7 се провеждат независимо от консултациите по чл. 178, ал. 1, т. 5 от ЗПУО; Учителят на групата се консултира с учителите по учебните предмети и съвместно определят съдържанието на самоподготовката/
Създаване на условия за творческо развитие и осмисляне на свободното време на учениците в часовете по занимания по интереси.
Заниманията по интереси се организират в зависимост от желанието на учениците, техните възрастови особености и възможностите на училището и могат да не са свързани с учебните предмети по училищния учебен план.
Подпомагане социализацията на учениците: изграждане на умения за общуване, решаване на конфликти и социално приемливо поведение.
Уважение към личността и индивидуалните различия на децата – стил на възприемане и учене, темп на работа, потребности и интереси.
Осигуряване на обща подкрепа за личностно развитие на учениците в училището, която е насочена към всички  ученици в класа, гарантиране участието и изявата им в образователния процес и в дейността на училището.
Увеличаване на броя на учениците, обхванати в целодневната организация на учебния процес.
Подобряване на материалната база с цел осигуряване на подходяща образователна среда за провеждане на целодневна организация на учебния процес за учениците от І до VІI клас.

2. ИЗИСКВАНИЯ
Организация на дейностите в Целодневната организация на учебния ден /ЦОУД/
Целодневната организация на учебния ден се осъществява за ученици от I до VII клас. Като част от училищното обучение, целодневната организация на учебния ден се осъществява в учебни години, учебни срокове, учебни седмици, учебни дни, учебни часове съгласно разпоредбите на Наредбата за организация на дейностите в училищното образование  чл.3 т.1, чл.4 т.1 и т.2 и чл.5.
При целодневна организация, съгласно чл.6 от Наредба №10 за организация на дейностите в училищното образование, задължителните учебни часове се съчетават с форми на самоподготовка, занимания по интереси, организиран отдих и физическа активност.
 Часовете по задължителните учебни предмети се провеждат в самостоятелен блок до обяд, а часовете за самоподготовка – след обяд.
 Брой на групите за ЦОУД  и брой на учениците в тях:
· Броят на групите за целодневна организация на учебния ден и броят на учениците в тях се определя съгласно чл.100, т.1 от Закона за предучилищно и училищно образование за определяне на паралелките, групите и броя на учениците в тях, съгласно ДОС за финансиране на институциите и съобразно броя на подадените заявления от родителите до 01 септември.
· Нормативи за броя на учениците в групите за целодневна организация на учебния ден:
–  минимален норматив – 16 ученици;
–  максимален норматив – 25 ученици.
· Броят на групите и броят на учениците в тях се определя в началото на учебната година, като се раздели броят на учениците на норматива за максимален брой и се формират самостоятелни или сборни групи.
· Нова група се образува при остатък 16 и повече ученици.
· При определяне броя на групите нормативът за максимален брой може да бъде завишен, но не с повече от 10 %.
· При недостатъчен брой ученици за образуване на групи при спазване на норматива за максимален брой, две групи се формират при минимален брой 16 ученици във всяка от тях.
· Групите ЦОУД се разформират по време на учебните занятия, когато броят на учениците се намали под норматива за минимален брой.
 Записване и отписване на учениците в групите за ЦОУД:
· Записването на учениците в групите става въз основа на заявления, подадени от родителите/ настойниците/ на учениците.
· Броят на записаните ученици се коригира своевременно при записване или отписване.
· Записването се извършва в началото на учебната година, в началото на втория учебен срок или при преместване на ученик от друго училище.
· Отписването се извършва при отпадане или преместване на ученици от училището, или при заявено желание от родителя.
 Отсъствия:
· При отсъствие на ученик от часовете, учителят поставя отсъствие в дневника на групата.
· За определяне на уважителните причини за отсъствие се прилага чл.53 и чл.54 от Наредбата за приобщаващо образование:
Ученикът може да отсъства от училище по уважителни причини в следните случаи:
· по медицински причини – при представяне на медицински документ и след писмено потвърждение от родителя/ представителя на детето/, лицето, което полага грижи за детето;
· поради наложително участие в друга дейност – при представяне на документ от спортния клуб, в който членува, от организаторите на състезания, конкурси, олимпиади, фестивали, концерти, спектакли, изложби и други, и след писмено потвърждение от родителя/ представителя на детето/, лицето, което полага грижи за детето;
· до 3 дни в една учебна година с разрешение и заповед на директора на училището въз основа на писмена молба от родителя/представителя на детето/, лицето, което полага грижи за детето;
· до 7 дни в една учебна година с разрешение на директора на училището въз основа на решение на педагогическия съвет въз основа на писмено заявление от родителя.
· Когато ученикът отсъства от училище един учебен ден и отсъствието не е по някоя от уважителните причини, класният ръководител е длъжен да уведоми родителя, представителя на детето или лицето, което полага грижи за детето с писмо, по имейл или в телефонен разговор и да обсъди с него възможностите за отстраняване на причините за отсъствията.
· В случаите, в които ученикът има регистрирани повече от 20% отсъствия от общия брой часове, извън случаите на отсъствие по уважителни причини, учителят подава информация до Директора, с оглед предприемане на мерки за намаляване на безпричинните отсъствия.
· В случай че родителят, представителят на детето или лицето, което полага грижи за детето, ще отсъства от настоящия си адрес за срок, по-голям от един месец, той уведомява писмено директора на училището, като посочва лице, което ще контактува с училището за времето на отсъствието му по всички въпроси, свързани с училищното образование, с изключение на отписването на ученика от училището или промяната на формата на обучение на ученика.
 
 Целодневната организация на учебния ден включва провеждане на задължителни учебни часове по училищния учебен план и дейности по самоподготовка, занимания по интереси и организиран отдих и спорт. Тя се осъществява при наличие на: 
 Финансова и материална обезпеченост на училището; 
 необходимите санитарно-хигиенни условия; 
 осигуряване на безопасни условия и 
 заявено желание на родителите . 
Целодневната организация на учебния ден се организира, като задължителните учебни часове се провеждат в самостоятелен блок – преди обяд за I-XII клас. Дейностите по самоподготовка, занимания по интереси и организиран отдих и спорт се организират след обяд за I- VII клас.
 
Вътрешната структура на дейностите в часовете на ЦОУД в СУ ”Св. Кл. Охридски”,
 с. Камен включват следните дейности: 
Блок А -организиран отдих и физическа активност /обяд/- 2 часа; 
Блок Б - самоподготовка - 2 часа; 
Блок В - занимания по интереси- 2 часа. 

Занятията по самоподготовка се водят в стаи за ЦОУД както следва : 
ГЦОУД І   група  - класна стая № 200 на ул. “Н. Й. Вапцаров“ № 2
ГЦОУД II група  - класна стая № 204 на ул. “Н. Й. Вапцаров“ № 2
ГЦОУД III група  - класна стая № 203 на ул. “Н. Й. Вапцаров“ № 2
ГЦОУД IV  група  - класна стая № 202 на ул. “Н. Й. Вапцаров“ № 2
ГЦОУД V група / V – VІІ клас /  - класна стая № 300 на ул. “Н. Й. Вапцаров“ № 2
ГЦОУД VI група /VI клас/-  класна стая № 304 на ул. “Н. Й. Вапцаров“ № 2

Заниманията по интереси могат да се водят в компютърен кабинет, физкултурния салон, физкултурна площадка, библиотека, на открито в двора на училището или други подходящи места по плана на ЦОУД. 
Всички дейности при целодневното обучение се допълват. Всяка от тях има своето място и значение за постигане на общодостъпно базисно знание основано на принципите на справедливост, толерантност и перспективност. При планирането на образователно-възпитателния процес не могат да се изключват или заменят дейности за сметка на останалите. Правилното разпределение и разнообразяването им водят до създаване на емоционална среда, в която ученикът е предпазен от умора, отегчение, скука.


Часовете от блок А 
Часовете от блок А се провеждат както следва: 
	Група на ЦОУД
	Дейност
	Ден
	Час

	I
	обяд, отдих и физ. активност
	понеделник - петък
	12,15 – 13,25

	II
	обяд, отдих и физ. активност
	понеделник - петък
	12,15 – 13,25

	III 
	обяд, отдих и физ. активност
	понеделник - петък
	13,05 – 14,25

	IV
	обяд, отдих и физ. активност
	понеделник - петък
	13,05 – 14,25

	V   /V – VІІ клас/
	обяд, отдих и физ. активност
	понеделник - петък
	13,55 – 15,15

	VI   /VI   клас/
	обяд, отдих и физ. активност
	понеделник - петък
	13,55 – 15,15



Дейностите по организиран отдих и физическа активност: 
 организиране на обедното хранене на учениците; 
 организиране и координиране на дейностите по отдиха и физическата активност на учениците; 
 наблюдение и оценка на поведенческите ситуации по време на организирания отдих и физическа активност на учениците; 
 провеждане на беседи и разговори с учениците по възникнали затруднения, споделяне на проблеми, възникнали конфликти други за осъществяване на преход към самоподготовката; 
 спазване на здравно-хигиенни норми и изисквания от учениците; 
 грижа за опазване здравето и живота на децата и учениците. 
По време на отдиха учениците имат възможност да реализират поведенческия си потенциал и да се разтоварят от умственото напрежение. Свободните занимания допринасят за установяване на емоционални контакти, избор на партньор, пораждане на симпатии и антипатии, групиране и създаване на взаимоотношения. Наблюдавайки проявите и реакциите по време на отдиха, възпитателят е редно да отдели време за преодоляване на възбуденото състояние и преход към дейностите по самоподготовка. 
Дейностите по организиран отдих и спорт на учениците не се провеждат в учебни помещения, в които се водят часовете от задължителната подготовка /ЗП/, избираемата подготовка /ИП/. Часовете от блок А се провеждат в помещения, оборудвани за обяд – столова/заведение за хранене; физкултурните салони на училището и на открито – на спортните площадки, когато метеорологичните условия позволяват това.

Часовете от блок Б 
Самоподготовката допринася за правилното и трайно усвояване на учебния материал и съдейства за формиране на навици за самостоятелно учене с разбиране, стимулира любознателността и стремежа към знание, толерантно взаимодействие чрез усъвършенстване на уменията за общуване. 
Часовете от блок Б се провеждат както следва:
	Група на ЦОУД
	Дейност
	Час

	I
	самоподготовка
	13,25 – 14,45

	II
	самоподготовка
	13,25 – 14,45

	III 
	самоподготовка
	14,25 – 15,55

	IV
	самоподготовка
	14,25 – 15,55

	V   /V- VІІ клас/
	самоподготовка
	15,15 – 16,45

	VI   /VI клас/
	самоподготовка
	15,15 – 16,45



Самоподготовката е основен момент в целодневното обучение, като при нея не се изисква повторение на преподаването, а осигуряване на спокойна, съзидателна среда за работа на учениците и засилване на увереността им за самостоятелна работа. Важно в началото на самоподготовката е възпитателят да се осведоми за изявите на учениците и получените оценки по отделните предмети, както и за образователните дефицити на учениците от ЦОУД. В тази връзка много важни са няколко основни момента: да не се избързва с помощта; умението на възпитателя да помага само толкова, колкото е нужно, за да насочи ученика към по-нататъшна самостоятелна работа и не на последно място тази помощ трябва да стимулира активността на ученика и да е съобразена с неговите индивидуални качества. Самоподготовката на учениците при целодневна организация е ефективна, когато учителят и възпитателят работят в добра комуникация, обменят информация и имат еднакви педагогически изисквания. 
Дейностите по самоподготовка на учениците включват:
1. ситуации за осмисляне на изучаваното съдържание по време на учебния час;
2. усвояване на начини и методи за рационално учене; 
3. подготовка на домашни, проектни задания и/или задачи; 
4. подготовка за класни и контролни работи; 
5. изпълнение на допълнителни задачи и упражнения във връзка с общообразователните учебни предмети от седмичното разписание, поставени от учителя на групата; 
6. формиране на умения за самостоятелно планиране и организиране на подготовката; 
7. консултации с учители по различни учебни предмети.
Дидактически изисквания по време на самоподготовката: 
 преглед на преподадения учебен материал и необходимите понятия;
  степенуване по трудност на учебните предмети, включени в самоподготовката;
 усвояване и затвърждаване на учебното съдържание с разбиране;
  стремеж към самостоятелно преодоляване на когнитивните трудности и предизвикателства; 
 подготовка на домашните работи и трайно усвояване на учебното съдържание. 
За часовете по самоподготовка, в зависимост от потребностите на учениците, може да се осигуряват консултации с начални учители или учители, по съответните учебни предмети. Директорът изготвя график за консултациите. 

Часовете от блок В 
Заниманията по интереси включват разнообразен набор от достъпни и забавни дейности, които имат за цел да предотвратят преумората и да развиват и обогатяват детското мислене, както и да допринесат за придобиване на полезни и нови знания или за интерпретиране и прилагане в практиката на вече получени и затвърдени знания. Преносът на знания на емпирично равнище говори за четене с разбиране, което е основа за овладяването на ключовите компетентности по Европейската референтна рамка. 
Заниманията по интереси се организират с оглед мотивиране на учениците и родителите за включване в целодневната организация и могат да включват и дейности, които не са пряко свързани с часовете по задължителна подготовка, избираема подготовка и свободноизбираема/факултативна подготовка. 
Часовете от блок В се провеждат както следва:
	Група на ЦОУД
	Дейност
	Час

	I
	занимания по интереси
	14,45 – 16,00

	II
	занимания по интереси
	14,45 – 16,00

	III 
	занимания по интереси
	15,55 – 17,15

	IV
	занимания по интереси
	15,55 – 17,15

	V   /V-VІІ клас/
	занимания по интереси
	16,45 – 18,05

	VI   /VI клас/
	занимания по интереси
	16,45 – 18,05



Заниманията по интереси могат да включват: 
а/ дидактически игри; образователни и развиващи игри; 
б/ спортни игри 
в/ запознаване с различни и достъпно обяснени български обичаи, традиции и празници;.
 г/ четене на допълнителна литература и самостоятелно общуване с книгата
д/ посещение на детски спектакли, изложби и концерти; 
е/ слушане на музикални произведения. 
ж/ игри по избор на учениците
з/ изготвяне на подходяща украса за празниците, овладяване на различни техники и/ лично творчество и др. 
Заниманията по интереси могат да бъдат съчетани с извънкласните дейности, тъй като и двете са част от стратегията на училището и представлява компонент от неговата система на обучение и възпитание. Основното предназначение на тези занимания е да се осъществява многостранно възпитателно въздействие в свободното от учебни занимания време, използвайки и разширявайки придобитите знания и умения в процеса на обучението. 
Директорът на училището прави проучване на интересите на учениците и осигурява необходимата материална база, включително и извън наличната за училището, в зависимост от заявените потребности на учениците и от регионалната специфика в сътрудничество с родителите. 
Училището осигурява безопасни и здравословни условия за изпълнение на дейностите по целодневна организация.
 Годишен план 
[bookmark: _Hlk82626133]Годишният план на учителите в ЦОУД се изготвя в съответствие с броя на учебните седмици съгласно графика на учебното време. 
В годишния план в частта „самоподготовка“ се включват учебни предмети, по които се извършва самоподготовката, и темата за деня. 
В случаите, когато самоподготовката се провежда в ЦОУД с ученици от различни класове, се нанасят учебните предмети и темите за деня за всеки клас. 
В годишния план в частта „Занимания по интереси“ се включват тематични направления, по които се провеждат заниманията по интереси: наука, история и традиции, изкуства, спорт, образователни и развиващи игри и други. 
В случай на необходимост учителят преструктурира темите, като корекциите се нанасят в колона 6 и се одобряват от директора на училището. 
. За снабдяване с необходимите материали, описани в колона 5, се изготвят заявки от учителя до директора на училището. 
Изготвяне и утвърждаване на график /седмично разписание на часовете в ЦОУД /
Училищното обучение се организира в учебни години, учебни срокове, учебни седмици, учебни дни и учебни часове, съгласно разпоредбите на Закона за предучилищното и училищното образование и стандарта за организацията на дейностите в училищното образование. 
 Организацията на учебния ден в СУ „Св. Кл. Охридски”, с. Камен е целодневна. Целодневната организация на учебния ден може да се осъществява за ученици от I до VII клас. При тази организация задължителните учебни часове се съчетават с форми на самоподготовка, занимания по интереси и организиран отдих. Седмичното разписание на учебните занятия се съобразява с психо-физическите особености и възможностите на учениците и се утвърждава от директора на училището не по-късно от 3 дни преди започване на всеки учебен срок. 
Часовете при целодневната организация на учебния ден следва да се съобрази с определената продължителност на учебния час в стандарта за организацията на дейностите в училищното образование
• тридесет и пет минути - в I и II клас; 
• четиридесет минути - в III и IV клас; 
• четиридесет минути - в V - VII клас. 
Седмичното разписание на часовете при групите на целодневната организация на учебния ден е
 • Стандартен - блок А, блок Б, блок В 
Разпределението на часовете за деня следва да е съобразено с възрастта и класа на учениците и техните интереси и потребности. 
3. Норми за преподавателска работа 
Нормата за преподавателска работа на учителя в група на ЦОУД е с продължителност от 30 часа и е определена в приложение № 1 към чл.4, ал. 11 Наредба № 4 от 20.04.2017 г. за нормиране и заплащане на труда Обн. - ДВ, бр. 34 от 28.04.2017 г., в сила от 01.01.2017 г.
В рамките на нормата за преподавателска работа лицата, заемащи учителски длъжности в  ЦОУД, провеждат дейности в групите, свързани с/ със:
· самоподготовката на учениците, която включва:
– планиране и организиране на образователно-възпитателния процес в часовете по самоподготовка на учениците;
– подпомагане процеса на самоподготовка на учениците;
– избор и прилагане на подходящи и ефективни методи, средства и материали при организирането и провеждането на самоподготовката на учениците;
– обмяна на информация за преподадения учебен материал и еднаквите педагогически изисквания с учителите по предмети на съответния клас.
· организиран отдих и физическа активност на учениците, който включва:
– организиране на обедното хранене на учениците;
– организиране на отдиха и физическата активност на учениците;
– наблюдение и оценка на различните поведенчески ситуации по време на отдиха на учениците;
– провеждане на релаксиращи беседи и разговори с учениците по въпроси и тревоги, възникнали затруднения, споделяне на проблем, възникнал конфликт и др., за успокояване на емоциите и преход към самоподготовката им.
· Заниманията по интереси по чл. 13, т. 2 и чл. 15, т. 3 от Наредбата за приобщаващо образование включват:
–  дейности за стимулиране развитието на личностни качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство;
– изяви, свързани с образователни, творчески, възпитателни, спортни и спортно-туристически дейности по проекти, програми и други на общинско, областно, национално и международно равнище;
–   обучение по учебни предмети и модули, както и участие в дейности, чрез които се придобива допълнителна подготовка от учениците, определена в съответствие с чл. 5, ал. 3 ЗПУО.
· Съгласно Чл.18.от Наредбата за приобщаващо образование заниманията по интереси по чл.17, т.1 може да се провеждат чрез различни организационни педагогически форми – клуб, състав, ансамбъл, секция, отбор др.
· Консултации с ученици:
– насочване и съдействане за провеждане на индивидуални и групови консултации на учениците с учители специалисти;
– използване на консултациите като метод за указание, предупреждение, упътване, подпомагане, научно ръководство в процеса на работа, с оглед засилване на самостоятелността на учениците.
· Диагностициране и насърчаване на постиженията на учениците – прилагане на различни форми и техники за установяване на равнищата на знания и умения с цел ефективно провеждане самоподготовката на учениците;
· индивидуална работа с напреднали и изоставащи ученици;
· формиране на социални умения у учениците;
· дейности по опазване здравето и живота на учениците.. Извън основните дейности, определени в Наредбата, в рамките на 8- часовия работен ден учителите в ЦОУД изпълняват и допълнителни дейности:
· подготвителна работа за часовете по самоподготовка – осигуряване на необходимите материали за часовете по самоподготовка – тестове, задачи, пособия, материали, информационни справки, дидактическа и учебна литература и др; включително и консултации с учители;
· подготовка на литература, материали, пособия и инструментариум за провеждане на часовете за дейности по интереси;
· попълване  на училищна документация;
· участие в провеждането на педагогически съвети, работни групи, оперативки и др.;
· осъществяване на връзка и взаимодействие с родителите, настойниците или попечителите, включително участие в родителски срещи и заседания на Училищното настоятелство;
· планиране, организиране и провеждане на квалификационно-методическа дейност в училище, свързана с възпитателно – образователния процес извън задължителните учебни часове;
· участие в организирани квалификационни дейности и програми за повишаване на квалификацията;
· оказване на методическа помощ  и консултации на новопостъпили учители в ЦОУД;
· участие в регламентирани седмични/месечни общоучилищни мероприятия;
· координиране обмяната на добри практики между учителите в ЦОУД;
· участие в дейности по разработване на проекти по програми и/или дейности по реализирането им;
· участие в организирането и провеждането на подходящи училищни дейности за популяризиране на целодневната организация на учебния ден, ефективните практики, предизвикателствата и др.
В случаите, когато има заявено желание от учениците от различни групи при ЦОУД, могат да се организират и водят от един или от няколко  възпитатели/учители сборни занимания по интереси с ученици от различни групи. В този случай учениците, които не са включени в сборни занимания по интереси, се насочват за участие към другите  групи.

• опазване здравето и живота на учениците 
Извън основните дейности определени в наредбата в рамките на 8 часовия работен ден учителите в група за ЦОУД изпълняват и допълнителни дейности свързани с: 
 Координиране обмяната на добри практики между възпитателите;
 Оказване на методическа помощ и консултации на младши възпитатели; 
 Участие в провеждането на педагогически съвети, работни групи, оперативки и др.
  Участие в родителски срещи;
  Участие в организирането и провеждането на подходящи училищни дейности, „Ден на отворените врати", за популяризиране на целодневната организация на учебния ден, ефективните практики, предизвикателствата и др.
 Осигуряване на дежурство по график.
 Придружаване на учениците при транспортирането им по предварително изготвен и утвърден от директора график.

4.  Изисквания към учителите за работа в група за ЦОУД 
. Обяд и организиран отдих и физическа активност
· Чрез тези часове се цели разтоварване на учениците от умственото напрежение и осъществяване на плавен преход към дейностите по самоподготовка.
· Провеждат се в училищния стол, физкултурния салон, мултимедийния кабинет и спортните площадки.
Самоподготовка
· Основните цели на тези часове са:
· да допринасят за правилното и трайно усвояване на учебния материал;
· да съдействат за формиране на навици за самостоятелно учене с разбиране;
· да се стимулира любознателността и стремежа към знание;
· усъвършенстване на уменията за общуване и толерантност.
При провеждането на часовете по самоподготовка се спазват следните дидактически изисквания:
· преглед на преподадения учебен материал и необходимите понятия;
· учене по едно и също време при строго спазване на моменти за почивка;
· степенуване по трудност на учебните предмети, включени в самоподготовката;
· усвояване и затвърдяване на учебното съдържание с разбиране;
· стремеж към самостоятелно преодоляване на трудности и предизвикателства;
· старателно и коректно написване на домашните работи и трайно усвояване на учебното съдържание.
· самоподготовката е основен момент в целодневното обучение, като акцентът се поставя не върху повторение на преподаването, а в създаване на спокойна, съзидателна среда за работа на учениците и засилване на уменията и увереността им за самостоятелна работа. За да се постигне това, е необходимо да се спазват следните основни моменти:
· да не се избързва с помощта;
· да се помага само толкова, колкото е нужно, за да се насочи ученикът към по-нататъшна самостоятелна работа;
· помощта трябва да стимулира активността на ученика и да е съобразена с неговите индивидуални качества.
· За часовете по самоподготовка, в зависимост от потребностите на учениците, се осигуряват консултации с учители по отделните учебни предмети (начални учители и учители специалисти).
Занимания по интереси.
· Имат за цел чрез разнообразен набор от достъпни и забавни дейности:
· да предотвратят преумората ;
· да развиват и обогатяват детското мислене;
· да допринесат за придобиване на полезни и нови знания или за интерпретиране и прилагане в практиката на вече получени и затвърдени знания;
· да мотивират ученици и родители за включване в целодневната организация на учебния ден.
Заниманията по интереси се планират съобразно проучване интересите на учениците и възможностите на училището. Заниманията по интереси могат да включват:
· дидактически игри;
· спортни игри;
· запознаване с различни и достъпно обяснени български обичаи, традиции и празници;
· четене на допълнителна литература и самостоятелно общуване с книгата;
· посещение на детски спектакли, изложби и концерти;
· слушане на музикални произведения;
· игри по избор на учениците (домино, шах, лего игри и други);
· изготвяне на подходяща украса за празниците;
· лично творчество.

• съветва, напътства и подпомага учениците за справяне с трудностите и засилване стремежа им към постижение, само-изява и конструктивно съревнование; 
• диагностицира и оценява обективно развитието и напредъка на учениците, като използва различни техники, форми и средства за установяване достигнатото от тях ниво на подготовка и постиженията им ; 
• зачита и защитава личното достойнство, правата и индивидуалността на учениците при оценяването; 
• изгражда умения за самооценка у учениците;
 • споделя с колегите затрудненията или постиженията на учениците с оглед подобряване на резултатите; 
• наблюдава и преценява физическото и психично състояние на учениците и да съдейства за опазване живота и здравето им; 
• следи и изисква за спазване на здравно-хигиенните норми и изисквания; 
• информира и следи за спазване от учениците на изискванията за добро поведение в училище и обществото; 
• повишава професионалната си квалификация, подпомагаща професионалното му развитие и кариера 
Подкрепящата роля на учителя в група за ЦОУД изисква използване на съвременни педагогически технологии, методи и подходи, съобразени със спецификата на групата и индивидуалните качества на ученика, съобразно спецификата на училището, като: 
• ролеви игри - допринасят за реконструиране на определен тип отношения, нрави, език, бит и др.
• симулационни игри - осъществява се учене чрез съпреживяване /емпатия/, на основата на теоретични знания се упражняват практически умения; дискусия /дебат/;
 • метод на асоциациите - върху метода може да се изгради система на „предвижване " по учебния материал въз основа на термините;
 • кубиране - учебна система, която улеснява разглеждането на една тема от различни гледни точки. Удобна е за приложение при по-малките ученици. Използва се като нагледност куб, чиито страни подтикват към мислене и писане по тях с цел да се опише, да се сравни, да се анализира, да се приложи, да го асоциират и др.
 • инсърт - система за ефективно четене и мислене чрез отбелязване, средство за контролиране на разбирането; 
• рефлексия/самооценяване- обръщане към себе си /за възпитателя и ученика/. Оценява се умението за писане, четене, анализ, отговор на въпрос, решаване на казус и т.н. 
• мозъчна атака - метод за решаване на нови проблеми чрез прилагане на оригинални решения. Активизира се мисленето на учениците. Методът се прилага групово. Приемат се различни идеи, поощряване на новите идеи и нетрадиционните решения. 

5. Документация 
Дейностите по целодневната организация на образователно-възпитателния процес в училище се отразяват в следната училищна документация:
 • Списък-образец 1; 
• Седмично разписание на часовете в училището; 
• Дневник на група на  ЦОУД; 
• Годишния план за дейността на училището; 
• Книгата за решенията на Педагогическия съвет. 

6. ОЧАКВАНИ РЕЗУЛТАТИ ОТ ИЗПЪЛНЕНИЕ НА ПРОГРАМАТА 

 Повишаване качеството на образователния процес и повишаване степента на знания и компетентности у учениците. 
Развитие на творческите способности на учениците и участие на учениците в различни училищни, регионални и национални състезания, конкурси, изложби и др. изяви.
Формиране у учениците, обхванати в целодневна организация на учебния ден, на умения за осмисляне на свободното време и повишаване нивото на тяхната социализация, както и възпитание в толерантност, сътрудничество и стремеж към успех.
Засилване интереса от страна на ученици и родители към целодневната организация на учебния ден.
Създаване на възможности за успешно преминаване в следващ клас, и в следващ етап или степен на образование и ограничаване рисковете за отпадане от училище поради затруднения в усвояването на учебното съдържание.
Създаване възможност за общуване и опознаване между деца от различни социални, етнически и културни общности.
Създаване възможност за развитие личността на ученика в мултикултурна и конкурентна среда чрез специално подбрани дейности, включени в целодневната организация на учебния процес.
Увеличен брой ученици, посещаващи групите на ЦОУД.

7. ДЕЙНОСТИ НА УЧИТЕЛИТЕ И КЛАСНИТЕ РЪКОВОДИТЕЛИ
С цел мотивацията на учениците в групи за ЦОУД класните ръководители и учителите участват в организираните дейности: посещения в библиотека, природни и културни обекти, спортни мероприятия и др. изяви.
Учителите по отделните учебни предмети/началните учители поддържат добра комуникация с учителите на групи за ЦОУД, непрекъснат обмен на информация и еднакви педагогически изискания.
 В часовете за консултации учителите по съответните учебни предмети подпомагат работата на учителите в група за ЦОУД за повишаване на знанията, уменията и компетентностите на учениците.
Учителите по отделните учебни предмети/началните учители съдействат на всеки етап от осъществяването на вътрешната проверка и оценката на постиженията на учениците.
Класните ръководители съдействат за осъществяването на контакт с родителите и информирането им за постиженията в учебния процес и поведението на учениците в групата за ЦОУД. 
8. Взаимодействие между учител и родител:
· Учителят контролира, насочва и подпомага самоподготовката на всеки ученик; при отказ на ученика да работи родителите се уведомяват писмено;
· Учителят лично посреща или предава учениците на родителите им;
· При по-късно довеждане на учениците или по-ранно прибиране родителите поемат ангажимент за самоподготовката на децата си;
· Прибирането на учениците е от 17,00ч. до 18,10ч.;
· Изключения от посочения по-горе график не са желателни и се допускат при предварителна уговорка с учителя;
· След 18,10ч.  учениците остават да изчакат при портиера и хигиенистите, а учителят изяснява часа на прибиране и уведомява горепосочените лица; по време на изчакването учениците не напускат фоайето на 1 етаж;
· Съвместно разясняват опасността от самоволно напускане двора на училището; при констатирани нарушения родителят се уведомява писмено;
· При неразположение на ученик веднага се уведомяват родителите, ученикът се изолира и се чакат родителите да вземат детето си от училище.



9.  ДЕЙНОСТИ НА ДИРЕКТОРА

Разработва и одобрява училищната програма за целодневна организация на учебния ден. 
Проучва и анализира потребностите и интересите на всички ученици от I до VII клас чрез: родителски срещи, консултации  и анкети.
Във връзка с планирането и провеждането на дейностите от занимания по интереси директорът на училището прави проучване на интересите на учениците и осигурява необходимата материална база , включително и извън наличната за училището .
Организира сформиране на групи за ЦОУД – подаване на заявления от родителите/настойниците на учениците и завеждането им във входящият дневник.
Утвърждава годишните тематични разпределения на учителите на групи в ЦОУД.
Изготвя и утвърждава график /седмично разписание на часовете в  групите за ЦОУД.
Директорът изготвя график за консултациите по време на самоподготовката, водена от учителите-специалисти по различните учебни предмети на учениците в групата за ЦОУД.
Планира и организира заседания на педагогическия съвет на училището за обсъждане на училищната програма за целодневна организация на учебния ден, дейността на групите за ЦОУД и на постигнатите резултати. 
Осъществява мониторинг и контрол по отношение на ежедневното водене на училищната документация, организацията на работа в часовете и резултатите на учениците в групите за ЦОУД.
. Организира подходящи училищни дейности, напр. Ден на отворените врати, за популяризиране на целодневната организация на учебния ден, ефективните практики и др. 
Осигурява условия за обучение за повишаване на квалификацията на учителите в групите за ЦОУД /вкл. осигуряване на заместващи учители/.
Спазва изискванията на нормативната уредба на МОН за целодневна организация на учебния процес 
Осигурява подходящи помещения, съобразно броя на групите, седмичното разписание и вида на заниманията.
Въз основа на изготвените от учителите на групи в ЦОУД заявки, Директорът на училището осигурява необходимите учебно-технически средства, пособия, материали и методически помагала.
Осигурява обедно хранене, медицинско обслужване, охрана и др. необходими условия за нормално протичане на дейностите по целодневната организация на учебния ден.
Осигурява безопасни и здравословни и условия за изпълнение на дейностите по целодневна организация.

